钦定古今图书集成/理学汇编/学行典/第038卷 > 理数钤〈坎集下〉 > 《温公传易》
## 钦定古今图书集成/理学汇编/学行典/第038卷 > 理数钤〈坎集下〉 > 《温公传易》

“开物于寅中，而《卦气图》起惊蛰，则二月初气也。闭物
于戌中，而《卦气图》至立冬”，则十月初气也。寅中戌中
虽主月，而其实由乎节气。地之生物，以气为机，是故
以会而数，则尧之会当巳之四月；以运而言，尧之运
起芒种五月。盖运者，气也。天之气先至，而后地之物
应之。气之来常先半月者，先天也。造物之初，日月同
“生于子中，故本月初气当朔，中气当望者，《后天历》也；
本月中气当朔，后月初气当望者，《先天历》也；初气反
居望者，后月之初气”，乃此月之中气故也。